nahid-hub/BLUGE-bengali-wikipedia-section-title-prediction huggingface dataset:
প্রাথমিকভাবে বিশ্ববিদ্যালয়ের কলা ও মানববিদ্যা অনুষদ ভবনের দ্বিতীয় তলায় একটি কক্ষে ক্ষুদ্র পরিসরে জাদুঘরের যাত্রা শুরু হয়। পরবর্তীকালে কিছুদিন উক্ত ভবনের নিচতলার দুইটি কক্ষে পূর্বের চেয়ে বাড়তি পরিসরে কিছু সময় জাদুঘরের কার্যক্রম পরিচালিত হয়েছিল। এরপর চট্টগ্রাম শহরের মৌলানা মোহাম্মদ আলী সড়কে অবস্থিত চট্টগ্রাম কলাভবনে (বর্তমানে জেলা শিল্পকলা একাডেমি স্বল্প পরিসরে এই জাদুঘর পরিচালিত হয় এবং এরপর পূনরায় বিশ্ববিদ্যালয়ের প্রশাসনিক ভবনের চতৃর্থ তলায় জাদুঞরটি স্থানান্তরিত হয়। সর্বমোট পাঁচবার স্থান পরিবর্তন করার পর, আগস্ট ১০, ১৯৯২ সালে স্থায়ী প্রদর্শনীর জন্য বর্তমান চট্টগ্রাম বিশ্ববিদ্যালয় গ্রন্থাগার ভবনের পশ্চিম পার্শ্বে একটি দ্বিতল ভবনে আনুষ্ঠানিকভাবে পুনরায় জাদুঘরের কার্যক্রম চালু হয়। বিভিন্ন অস্থায়ী অবস্থানের পর ১৯৯২ সালে, চট্টগ্রাম বিশ্ববিদ্যালয় জাদুঘরটি বর্তমান বিশ্ববিদ্যালয় প্রাঙ্গনে, একটি দ্বিতল ভবনে স্থায়ীভাবে স্থানান্তর করা হয়।

সঠিক অনুচ্ছেদ শিরোনাম কোনটি?
titleA. চট্টগ্রাম বিশ্ববিদ্যালয় জাদুঘর প্রকাশনা
titleB. প্রাগৈতিহাসিক ও প্রত্নতাত্ত্বিক গ্যালারি
titleC. স্থান পরিবর্তন
titleD. ভাস্কর্য গ্যালারি
উত্তর: titleC
ডানহাতি বোলার হিসেবে ভীতিপ্রদ বাউন্সার মারতেন। খুব দ্রুত ওয়েস্ট ইন্ডিজের অন্যতম সমীহ বোলারে পরিণত হন। বিশ্ব সিরিজ ক্রিকেটে ওয়েস্ট ইন্ডিজের অনেক খেলোয়াড়ের অংশগ্রহণের ফলে টেস্ট দলে খেলার সুযোগ পান তিনি। ৩১ মার্চ, ১৯৭৮ তারিখে গায়ানার জর্জটাউনের বোর্দা ক্রিকেট গ্রাউন্ডে সফরকারী অস্ট্রেলিয়ার বিপক্ষে তার টেস্ট অভিষেক হয়। অভিষেক খেলাতেই তিনি ৬/১৪১ লাভ করেন। কিন্তু, গোড়ালির আঘাতের কারণে সিরিজের বাদ-বাকী খেলাগুলোয় তাকে অনুপস্থিত থাকতে হয়েছিল।

এরপর ১৯৭৮-৭৯ মৌসুমে ভারতে সফরে আসেন। ৩৩.৮৫ গড়ে ২১ উইকেট লাভ করেন সিলভেস্টার ক্লার্ক। ব্যাঙ্গালোরের এম. চিন্নাস্বামী স্টেডিয়ামে অনুষ্ঠিত সিরিজের দ্বিতীয় টেস্টে নিজস্ব সেরা বোলিং পরিসংখ্যান ৫/১২৬ লাভ করেন।

১৯৮২ সালে ওয়েস্ট ইন্ডিজ দলের সাথে অস্ট্রেলিয়া গমন করেন। ফিল্ডিংয়ে দূর্দান্ত ক্রীড়াশৈলী প্রদর্শনকারী জন ডাইসনের অপূর্ব ক্যাচ তালুবন্দী করার সাথে স্মরণীয় করে রেখেছেন নিজেকে। ৫ জানুয়ারি, ১৯৮২ তারিখে এসসিজিতে অনুষ্ঠিত ঐ খেলায় ‘শতাব্দীর সেরা ক্যাচ’ তালুবন্দী করেন জন ডাইসন। মাঠের শেষপ্রান্তে অবস্থান করে তার ক্যাচ মাথার ওপর দিয়ে ৪৫ ডিগ্রী কৌণিক উল্টো দৌড়ে এ সাফল্য পান।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. বিতর্ক
titleC. মূল্যায়ণ
titleD. প্রারম্ভিক জীবন
উত্তর: titleA
নন্দীকেশ্বরী মন্দিরের ইতিহাস তার পিতার দক্ষ যজ্ঞের সভায় সতীর আত্মত্যাগের ঘটনার সাথে যুক্ত। কারণ দক্ষ সতী ও তার স্বামী শিবকে অপমান করেছিলেন। সতী দেবী তার স্বামীর প্রতি পিতার এ অপমান সহ্য করতে না পেরে যোগবলে আত্মাহুতি দেন।শোকাহত মহাদেব রাগান্বিত হয়ে দক্ষর যজ্ঞ ভণ্ডুল করেন এবং সতী দেবীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করেন। অন্যান্য দেবতা অনুরোধ করে এই নৃত্য থামান এবং বিষ্ণুদেব তার সুদর্শন চক্র দ্বারা সতী দেবীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়।

বর্তমান মন্দির ১৯১৩ সালে নির্মিত হয়েছিল(বাংলা ১৩২০ সন) ।

সঠিক অনুচ্ছেদ শিরোনাম কোনটি?
titleA. মন্দির প্রাঙ্গন
titleB. নাম
titleC. ইতিহাস
titleD. প্রতিমা
উত্তর: titleC
ভারতের স্বাধীনতা লাভের অল্প কিছু সময় পরে ১৫ আগস্ট, ১৯৪৭ তারিখে পশ্চিমবঙ্গের নদিয়া জেলার রাণাঘাট এলাকায় বাঙালী পরিবারে রাখী'র জন্ম। বালিকাদের স্থানীয় বিদ্যালয়ে পড়াশোনা করেন তিনি। ভারত বিভাজনের পূর্বে তৎকালীন পূর্ববঙ্গে (অধুনা বাংলাদেশে) তার বাবা জুতোর ব্যবসা করতেন। পরবর্তীতে তার পরিবার ভারতের পশ্চিমবঙ্গে বাসস্থান গড়েন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. কর্মজীবন
titleD. সম্মাননা
উত্তর: titleA
সিরিয়ার সবচেয়ে বেশি ইসলাম ধর্মাবলম্বী জনগোষ্ঠী হল সুন্নি ইসলাম। যাদের বেশিরভাগই অনেক আগ থেকে সিরিয়ায় বসবাস করছে। তবে সুন্নিদের মধ্যে তুর্কমেন/কুর্দি/তুর্কমান জনগোষ্ঠীর লোকও রয়েছে। এছাড়া সুন্নি মুসলিমদের মধ্যে রয়েছে উদ্বাস্তু যারা ফিলিস্তিন ও ইরাক থেকে সিরিয়ায় আশ্রয় নিয়েছে। সুন্নিরাই দেশটির সকল অংশে কাজ করছে, বিশেষ করে সব সামাজিক সংগঠনে কিংবা একটি রাজনৈতিক দলে, সব ক্ষেত্রেই সুন্নিদের প্রাধান্য রয়েছে। সিরিয়ার সবগুলো শহরে এবং প্রদেশে সুন্নিদের সংখ্যা বেশি। শুধু শুয়ায়দায় সুন্নিদের সংখ্যা কম। 

সঠিক অনুচ্ছেদ শিরোনাম কোনটি?
titleA. সুন্নি ইসলাম
titleB. শিয়া ইসলাম
titleC. অংশসমূহ
titleD. ইসমাইলি
উত্তর: titleA
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। চৌহালি অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ১ একটি সরকারি হাসপাতালের সাথে সাথে খাজা ইউনুস আলী মেডিকেল কলেজ নামে একটি বেসরকারী হাসপাতাল, ৩টি উপ-স্বাস্থ্য ও ৬টি পরিবার কল্যাণ কেন্দ্র রয়েছে।

উপজেলার বাসিন্দাদের মধ্যে ৯৪.৫৫% নলকূপ থেকে, ০.২৩% ট্যাপ, ০.২৩% পুকুর এবং ৪.৯৯% অন্যান্য উৎস থেকে পানীয় জল সংগ্রহ করে থাকে। চৌহালির ৫.৮৭% পরিবার স্বাস্থ্যকর স্যানিটেশন ব্যবহার করে থাকে যার মধ্যে শহরে ২৩.২৮% ও গ্রামে ৩.২০%। এছাড়া ৯০.৩৪% পরিবার অস্বাস্থ্যকর স্যানিটেশন ব্যবহার করে থাকে এবং ৩.৭৯% পরিবারের কোনো স্যানিটেশন ব্যবস্থা নেই। ১৯৬৭ সালে গুটিবসন্ত রোগে এ উপজেলার ৩০ জন বাসিন্দা মৃত্যুবরণ করেন।

সঠিক অনুচ্ছেদ শিরোনাম কোনটি?
titleA. প্রশাসন
titleB. অর্থনীতি
titleC. স্বাস্থ্য
titleD. উল্লেখযোগ্য স্থান
উত্তর: titleC
সাদী খান ও নাসির খান নামক ক্ষমতা দখলকারী আমীরদের সরিয়ে [[নাসিরুদ্দিন মাহমুদ শাহ|মাহমুদ শাহ]] নামক ইলিয়াস শাহী বংশের একজন বংশধর বাংলার ক্ষমতা দখল করেন। এর ফলে বাংলায় ইলিয়াস শাহী রাজবংশ পুনঃপ্রতিষ্ঠিত হয়। সুলতান মাহমুদ শাহের সময় বাংলার ইমারত ও স্থাপত্য শিল্পের ব্যাপক বিকাশ ঘটে। তিনি বাংলার বিভিন্ন স্থানে বিভিন্ন ধরনের ইমারত নির্মাণ করে একে সুসজ্জিত করেন। এসব ইমারতের মধ্যে উল্লেখযোগ্য ছিল বাগেরহাটের [[ষাট গম্বুজ মসজিদ]], ঢাকার বিনত বিবির মসজিদ, গৌড়ের বাইশগজী প্রাচীর প্রভৃতি। এজন্য অনেক ঐতিহাসিক তার যুগকে অগাস্টান যুগ বলে অভিহিত করে থাকেন।

মাহমুদ শাহের মৃত্যুর পর তার সুযোগ্য পুত্র [[রুকনউদ্দিন বারবাক শাহ|বরবক শাহ]] বাংলার সিংহাসনে আরোহণ করেন। বরবক শাহ [[জাউনপুর|জাউনপুরকে]] পরাজিত করে বিহার দখল করে নেন এবং কেদার রায় নামক তার একজন হিন্দু সেনাপতিকে এই অঞ্চলের গভর্নর নিয়োগ করেন। বরবক শাহের একজন সেনাপতি [[ইসমাইল গাজী]] আসামের রাজাকে পরাজিত করে [[কামরূপ রাজ্য|কামরূপ]] (পশ্চিম আসাম) দখল করে নেন। বরবক শাহের শাসনামলে বাংলাদেশে বিপুল সংখ্যক হাবশী ক্রীতদাসের আগমন ঘটে। বরবক শাহ এদের অনেককে সামরিক ও বেসামরিক উচ্চপদে নিয়োগ করেন। এই হাবশীরা পরে সাম্রাজ্যের জন্য বিপদের কারণ হয়ে দাড়ায়।

সুলতান [[শামসউদ্দিন ইউসুফ শাহ|ইউসুফ শাহ]] একজন দানশীল, ন্যায়পরায়ণ ও ধার্মিক শাসক ছিলেন। তিনি ইসলামী শরীয়ত অনুযায়ী শাসনকার্য পরিচালনা করতেন। তিনি দরবারে জ্ঞানী-গুণী, আলেম ও বিচারকদের আহ্বান করতেন। পরবর্তী সুলতান [[জালালউদ্দিন ফাতেহ শাহ|ফতেহ শাহও]] একজন দয়ালু, কর্মঠ ও ক্ষমতাশালী সম্রাট ছিলেন। তিনি সুবিচার ও ন্যায়পরায়ণতার সাথে রাজ্য শাসন করতেন। তার সময়ে হাবশী ক্রীতদাসগণ অত্যন্ত শক্তিশালী হয়ে ওঠে। তিনি এই হাবশী সেনাবাহিনী ভেঙ্গে দিতে উদ্যত হন। ফলে হাবশী সেনাবাহিনী বিদ্রোহ করে এবং তাকে হত্যা করে বাংলার শাসনক্ষমতা দখল করে। এর ফলে বংলার ইলিয়াস শাহী রাজবংশের পতন ঘটে।

সঠিক অনুচ্ছেদ শিরোনাম কোনটি?
titleA. মাহমুদ শাহী রাজবংশ
titleB. পরবর্তী ইলিয়াস শাহী রাজবংশ
titleC. ঔপনিবেশিক শাসন
titleD. প্রথম তত্ত্বাবধায়ক সরকার (১৯৯০-১৯৯১)
উত্তর: titleB
১৯৯১ সালে স্পেসি ব্রডওয়ে মঞ্চে নেইল সিমনের "লস্ট ইন ইয়ঙ্কার্স" নাটকে তার আঙ্কেল লুই চরিত্রের জন্য টনি পুরস্কার লাভ করেন। এই পুরস্কার পাওয়ার পূর্ব পর্যন্ত স্পেসির পিতা স্পেসি অভিনয়ে ভালো করবেন এ বিষয়ে সন্দিহান ছিলেন। ১৯৯২ সালে তিনি "গ্লেনগারি গ্লেন রস" ছবিতে পরশ্রীকাতর অফিস ম্যানেজার চরিত্রে এবং ১৯৯৪ সালে "সুইমিং উইথ শার্কস্‌" ছবিতে বিদ্বেষপরায়ণ স্টুডিও মালিক চরিত্রে অভিনয় করেন। ১৯৯৫ সালে তিনি অপরাধ-নাট্যধর্মী "দ্য ইউজুয়াল সাসপেক্ট্‌স" ছবিতে দুর্বোধ্য অপরাধী ভার্বাল ক্লিন্ট চরিত্রে, "আউটব্রেক" ছবিতে মেজর কেসি শুলার চরিত্রে, এবং মনস্তাত্ত্বিক থ্রিলারধর্মী "সেভেন" ছবিতে সিরিয়াল কিলার জন ডো চরিত্রে অভিনয় করেন। "দ্য ইউজুয়াল সাসপেক্ট্‌স" চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন এবং "সেভেন", "দ্য ইউজুয়াল সাসপেক্ট্‌স" ও "আউটব্রেক" চলচ্চিত্রে অভিনয়ের জন্য তিনি সেরা পার্শ্ব অভিনেতা হিসেবে সোসাইটি অফ টেক্সাস ফিল্ম ক্রিটিকস পুরস্কার লাভ করেন।

১৯৯৬ সালে স্পেসি "আ টাইম টু কিল" ছবিতে ডিস্ট্রিক্ট এটর্নি চরিত্রে অভিনয় করেন। ১৯৯৭ সালে "আলবিনো অ্যালিগেটর" চলচ্চিত্রের মাধ্যমে তার চলচ্চিত্র পরিচালনায় অভিষেক হয়। সে বছর তিনি অপরাধ-নাট্যধর্মী "এল.এ. কনফিডেনশিয়াল" চলচ্চিত্রে গোয়েন্দা অফিসার জ্যাক ভিন্সেস চরিত্রে অভিনয় করেন। এই চলচ্চিত্রে অভিনয়ের জন্য তিনি সেরা অভিনেতা হিসেবে বাফটা পুরস্কার, এবং সেরা পার্শ্ব অভিনেতা হিসেবে শিকাগো ফিল্ম ক্রিটিকস অ্যাসোসিয়েশন পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার, ও ন্যাশনাল সোসাইটি অফ ফিল্ম ক্রিটিকস পুরস্কার এর মনোনয়ন লাভ করেন। পরের বছর তিনি "দ্য নেগোশিয়েটর", "হার্লিবার্লি" ছবিতে অভিনয় করেন, এবং পিক্সার অ্যানিমেশন স্টুডিওজের "অ্যা বাগ্‌স লাইফ" ছবিতে কণ্ঠ দেন। স্পেসি ১৯৯৯ সালের "অ্যামেরিকান বিউটি"-এ একজন ভগ্নোদ্যম পিতার চরিত্রে অভিনয়ের জন্য সারাবিশ্বে সমাদৃত হন এবং তিনি শ্রেষ্ঠ অভিনেতার জন্য একাডেমি পুরস্কার লাভ করেন। একই বছর তিনি হলিউড ওয়াক অফ ফেম তারকা হিসেবে সম্মানিত হন। এছাড়া তিনি "দ্য আইসম্যান কমেথ"-এ অভিনয়ের জন্য তিনি শ্রেষ্ঠ অভিনেতার জন্য লরন্স অলিভিয়ে পুরস্কার লাভ করেন এবং টনি পুরস্কারের মনোনয়ন লাভ করেন।

সঠিক অনুচ্ছেদ শিরোনাম কোনটি?
titleA. ২০০০-এর দশক
titleB. ২০১০-বর্তমান
titleC. ১৯৯০-এর দশক: জনপ্রিয়তা ও প্রশংসা অর্জন
titleD. ১৯৮০-এর দশক: মঞ্চে অভিনয়
উত্তর: titleC
সিঁদুরে হলুদ মৌটুসি পাখির ওজন মাত্র ছয় গ্রাম। ঠোঁটের আগা থেকে লেজের ডগা পর্যন্ত লম্বায় মাত্র ১৪-১৫ সেন্টিমিটার, যার মধ্যে লেজ চার ও ঠোঁট দুই সেন্টিমিটার। লেজ ছোট ও গোলাকার। পেট হালকা হলদে। মাথা ও মুখমণ্ডল ধূসর বা নীলচে ধূসর। অন্যদিকে, বাহারি টোনার মাথার চাঁদি, মুখমণ্ডল, কান-ঢাকনি ও গলা ধাতব নীল থেকে বেগুনি। মাথার পেছন, ঘাড়, পিঠ ও দেহের ওপরটা সিঁদুরে লাল। ডানার ওপরটা জলপাই। বুক-পেট ও লেজের নিচের দিক হলুদ। লেজের পালক নীল। এদের চোখ বাদামি রঙের। ঠোঁট, পা ও নখ কালো।

সঠিক অনুচ্ছেদ শিরোনাম কোনটি?
titleA. আকার
titleB. প্রজননকাল
titleC. খাদ্য
titleD. স্বভাব
উত্তর: titleA
২৪ টি গ্রাম নিয়ে টোক ইউনিয়ন গঠিত।ভূ-প্রকৃতি ও ভৌগলিক অবস্হান এই ইউনিয়নের ভাষা ও সংস্কৃতি গঠনে ভূমিকা রেখেছে।এখানে ভাষার মূল বৈশিষ্ট্য বাংলাদেশের অন্যান্য স্থানেরমতো হলে ও কিছুটা বৈচিত্র খুজে পাওয়া যায়।এই অঞ্চলের ভাষার সাথে গাজীপুর, ময়মনসিংহ, ও কিশোরগঞ্জ আঞ্চলিক ভাষার কিছুটা মিল খুজে পাওয়া যায়। বিশেষজ্ঞরা মনে করেন শীতলক্ষা ব্রহ্মপুত্র ও পুরাতন ব্রহ্মপুত্র নদীর তীর বিধেীত প্রাচীন সভ্যতা ও ঐতিহ্য টোক ইউনিয়নের মানুষের খাদ্যভাস, আচার,আচরন ভাষা ও সংস্কৃতিতে ব্যপক প্রভাব ফেলেছ।

সঠিক অনুচ্ছেদ শিরোনাম কোনটি?
titleA. ইতিহাস
titleB. যোগাযোগব্যবস্থা
titleC. ভাষা ও সংস্কৃতি
titleD. শিক্ষা প্রতিষ্ঠান
উত্তর: titleC
১৯০৪ ও ১৯২১ সালে তিনি দুইবার উইজডেন কর্তৃক বর্ষসেরা ক্রিকেটার মনোনীত হন। তিনজন খেলোয়াড়ের একজনরূপে একাকী এ সম্মাননা পান। বাদ-বাকি দুইজন হচ্ছেন - ১৮৯৬ সালে ডব্লিউ. জি. গ্রেস এবং ১৯২৬ সালে জ্যাক হবস। ১৯২০ সালের ইংরেজ মৌসুম শেষে কাউন্টি ক্রিকেট থেকে অবসর নেয়ার পর দ্বিতীয় পুরস্কারটি পেয়েছিলেন। ঐ মৌসুমে মিডলসেক্সের অধিনায়ক হিসেবে কাউন্টি চ্যাম্পিয়নশীপের শিরোপা লাভ করেছিল তার দল।

খেলোয়াড়ী জীবন থেকে অবসর নেয়ার পর সফরকারী দলের ম্যানেজারের ভূমিকায় অবতীর্ণ হন। তন্মধ্যে উল্লেখযোগ্য ছিল অস্ট্রেলিয়া সফরে কুখ্যাত বডিলাইন সিরিজে তার সম্পৃক্ততা। ১৯৩০-এর দশকে ইংল্যান্ডের টেস্ট নির্বাচকমণ্ডলীর সভাপতি হিসেবে বেশ কয়েক বছর দায়িত্ব পালন করেন। পরবর্তীকালে মেরিলেবোন ক্রিকেট ক্লাবের সভাপতি ছিলেন তিনি। ১৯৩৭ সালে ক্রিকেট খেলায় অসামান্য অবদান রাখার প্রেক্ষিতে নাইট পদবীতে ভূষিত হন।

সঠিক অনুচ্ছেদ শিরোনাম কোনটি?
titleA. সম্মাননা
titleB. বিতর্ক
titleC. প্রারম্ভিক জীবন
titleD. ব্যক্তিগত জীবন
উত্তর: titleA
এই চলচ্চিত্রের গল্প সম্পর্কে জাজ মাল্টিমিডিয়ার নির্বাহী প্রযোজক আব্দুল আজিজ বলেন, এই চলচ্চিত্র নির্মাণের পূর্বে হুমায়ূন আহমেদের একটি গল্প নেওয়ার চিন্তা করা হয়। কিন্তু হুমায়ূন আহমেদ তার গল্পের স্বত্ব দেন নি। পরে কাজী আনোয়ার হোসেন রচিত মাসুদ রানা সিরিজের কোন গল্প থেকে চলচ্চিত্র নির্মাণের কথা ভাবেন। তিনিও তাদের কোন গল্পের স্বত্ব দেন নি। পরে তারই একটি গল্পের কাহিনী নিয়ে এবং তেলেগু ছবি "বাভা"র গল্পকে সমন্বয় করে এই ছবির কাহিনী লিখেন আব্দুল্লাহ জহির বাবু।

চিত্রগ্রহণে ছিলেন কামরুল ইসলাম পনির। ছবিটি রেড মিস্টেরিয়াম ক্যামেরায় ধারণ করা হয়।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. নির্মাণ
titleC. সমালোচকদের প্রতিক্রিয়া
titleD. মূল্যায়ন
উত্তর: titleB
সোসাইটির প্রধান একাডেমিক কার্যক্রমগুলি ব্যাপকভাবে নিম্নলিখিত তিনটি প্রধানের অধীনে শ্রেণীবদ্ধ করা যেতে পারে - স্মারক বক্তৃতা, বিশেষ বক্তৃতা এবং নিয়মিত সেমিনার এবং সিম্পোজিয়াম । স্মারক বক্তৃতা সোসাইটি দ্বারা প্রতি বছর একাধিক শিক্ষাবিদদের সম্মানে সংগঠিত হয়, যারা সংগঠনের সহযোগী ও পৃষ্ঠপোষক ছিলেন। বিশেষ সময়ে কলকাতা সফররত বিশিষ্ট গবেষক ও বিজ্ঞানী অনুরোধে বিশেষ বক্তৃতা দেন। সেমিনার এবং সিম্পোসিয়ামগুলি সাধারণত বার্ষিক ভিত্তিতে অনুষ্ঠিত হয়, যেখানে শিক্ষামূলক এবং কারিগরি বিষয়গুলি এবং জনপ্রিয় আগ্রহের বিষয়গুলিতে মনোযোগ দেওয় হয়। আব্দুস সালামের বিশেষ অধিবেশনে এস. চন্দ্রশেখর স্মৃতিতে গাণিতিক পদার্থবিজ্ঞানের আন্তর্জাতিক সমীক্ষা উল্লেখযোগ্য। 'তত্ত্ব ও গণিত শিক্ষার পদ্ধতি', 'রেনেসি ডেসকার্টস অবদান', 'গটফ্রাইড লিবনিজ অবদান', জাতীয় বিদ্যুৎ কেন্দ্র, বিদ্যুৎ উৎপাদন, পরিবেশ দূষণ এবং সম্পর্কিত গাণিতিক সমীকরণ 'জাতীয় সেমিনারগুলি সবচেয়ে উল্লেখযোগ্য অনুষ্ঠান ছিল। এ সকল কর্মসূচির পরিচালক ছিলেন অধ্যাপক এন।সি ঘোষ। কলকাতা ম্যাথমেটিক্যাল সোসাইটিতে আয়োজিত 'গণিতশাস্ত্র শিক্ষা গবেষণা ও প্রশিক্ষণ কর্মশালার' কর্মসূচির পরিচালক অধ্যাপক স.সি চক্রবর্তী ছিলেন 'সত্যেন্দ্রনাথ বোস ও তার অবদান' শীর্ষক জাতীয় সেমিনারের পরিচালক। 

সঠিক অনুচ্ছেদ শিরোনাম কোনটি?
titleA. সংঘ
titleB. প্রকাশনা
titleC. গঠন
titleD. ক্রিয়াকলাপ
উত্তর: titleD
১৮৯৬ সালের আসরে ১৪ টি দেশের মাত্র ২৪১ জন ক্রীড়াবিদ নিয়ে যে অলিম্পিকের যাত্রা শুরু হয়েছিল; ২০১২ সালের গ্রীষ্মকালীন অলিম্পিকে সেই গেমস ২০৪ টি দেশের ১০৫০০ জন ক্রীড়াবিদের একটি মহান ক্রীড়াযজ্ঞে পরিণত হয়েছে। গ্রীষ্মকালীন গেমসের থেকে শীতকালীন গেমস আকারে প্রকারে এখনো পর্যন্ত অনেক ছোট, যেমন, ভ্যানকুভারে অনুষ্ঠিত ২০১০ শীতকালীন অলিম্পিকে ৮২ টি দেশের ২৫৬৬ জন ক্রীড়াবিদ অংশগ্রহণ করে। গেমস চলাকালীন সময়ে ক্রীড়াবিদ ও আধিকারিকদের যে স্থানে থাকতে দেওয়া হয় তাকে অলিম্পিক ভিলেজ বলা হয়। এই অলিম্পিক ভিলেজে ক্যাফেটেরিয়া, স্বাস্থ্য কেন্দ্র এবং ধর্মীয় আচার পালনের স্থান সহ অন্যান্য সুযোগ সুবিধাদি দেওয়া থাকে।

আন্তর্জাতিক অলিম্পিক কমিটি অন্যান্য আন্তর্জাতিক সংগঠনের মত বিভিন্ন দেশের সদস্যপদ অর্জনের ক্ষেত্রে সার্বভৌমত্বকে প্রাথমিক শর্ত হিসাবে গন্য করে না। এর ফলে, বিভিন্ন উপনিবেশ ও সার্বভৌম নয় এমন দেশও অলিম্পিক গেমসে অংশগ্রহণ ও ক্রীড়াবিদ পাঠানোর সুযোগ পায়। যেমন, - পুয়ের্তো রিকো, বারমুডা এবং হংকং অন্য একটি দেশের অধীনে থাকার পরও অলিম্পিক গেমসে একটি স্বতন্ত্র দেশ হিসেবে অংশগ্রহণ করে। আন্তর্জাতিক অলিম্পিক কমিটির বর্তমান সনদ অনুসারে "আন্তর্জাতিক কমিউনিটি কর্তৃক স্বীকৃত কোনো স্বাধীন দেশই" জাতীয় অলিম্পিক কমিটি গঠনের মাধ্যমে অলিম্পিকে অংশগ্রহণের অধিকার রাখে। যার কারণে আইওসি সেন্ট মার্টিন ও কুরাকাওকে ন্যাশনাল অলিম্পিক কমিটি গঠন করার অনুমতি দেয়নি; যেখানে একই রকম সাংবিধানিক মর্যাদার আরুবাকে ১৯৮৬ সালে আরুবান অলিম্পিক কমিটি গঠন করার অনুমতি দেয়।

সঠিক অনুচ্ছেদ শিরোনাম কোনটি?
titleA. অলিম্পিক বর্জন
titleB. একবিংশ শতাব্দীতে অলিম্পিক
titleC. আধুনিক অলিম্পিক
titleD. বানিজ্যিকীকরণ
উত্তর: titleB
১৯৪০ সালে মুসলিম লীগের লাহোর প্রস্তাবে পাকিস্তানকে একটি অখণ্ড রাষ্ট্র হিসেবে দাবি না করে ভারতের উত্তর পশ্চিম ও পূর্বাঞ্চলের মুসলিম সংখ্যাগরিষ্ঠ এলাকায় পৃথক স্বাধীন রাষ্ট্র গঠনের কথা বলা হয়েছিল। সেই হিসেবে বাংলায় একটি স্বাধীন রাষ্ট্র গঠিত হবার কথা। কিন্তু ১৯৪৬-এর নির্বাচনে বিজয়ের পর ১৯৪৬ এর ৯ এপ্রিল দিকে দিল্লিতে আহুত মুসলিম লীগের নবনির্বাচিত বিধায়কদের সভায় মুহম্মদ আলী জিন্নাহ্‌র পরামর্শে হোসেন শহীদ সোহরাওয়ার্দী পাকিস্তান প্রস্তাব পেশ করেন। মুহম্মদ আলী জিন্নাহ্‌র এই প্রস্তাব উত্থাপনের পর বঙ্গীয় প্রাদেশিক মুসলিম লীগের সাধারণ সম্পাদক আবুল হাশিম খুব দৃঢ়ভাবে এর বিরোধিতা করেন। এরপর ভাষাভিত্তিক স্বাধীন বাংলা গঠনের প্রচেষ্টায় আবুল হাশিম বাঙালি কংগ্রেস নেতা শরৎচন্দ্র বসুর সাথে দেখা করেন। এদিকে ভারতের ভাইসরয় লর্ড মাউন্টব্যাটেনের তার চিফ অফ স্টাফ লর্ড ইসম্‌কে ভারত বিভাগের ভিত্তিতে একটি পরিকল্পনা তৈরির নির্দেশ দেন। এই পরিকল্পনাটি প্ল্যান বলকান নামে পরিচিত। এই প্ল্যান বলকান অনুযায়ী, ভারতকে দুইয়ের অধিক অংশে বিভক্ত করার কথা হয়েছিল। ভারত ও পাকিস্তানকে দুই অংশে বিভক্ত করা এবং এর যে কোনো অংশের অন্তর্গত কোনো প্রদেশ স্বাধীন রাষ্ট্র হিসেবে গঠিত হতে চাইলে তার ব্যবস্থাও এই পরিকল্পনার মধ্যে ছিল। কিন্তু কংগ্রেস নেতা জওহরলাল নেহেরু ও কংগ্রেসের তীব্র বিরোধিতায় শেষ পর্যন্ত স্বাধীন ও সার্বভৌম বাংলা গঠনের সম্ভাবনাকে সম্পূর্ণভাবে রোধ করে। ১৯৪৭ সালের ১০ মে আবুল হাশিম শরৎচন্দ্র বসুর সাথে মহাত্মা গান্ধীর সাথে তার সোদপুর আশ্রমে দেখা করেন। সেখানে আবুল হাশিম গান্ধীর নিকট সাধারণ ভাষা, সাধারণ সংস্কৃতি এবং সাধারণ ইতিহাস যা হিন্দু মুসলমান উভয়কে একসূত্রে আবদ্ধ করেছিল, তার উপর ভিত্তি করে 'যুক্ত বাংলার' উপর তার বক্তব্য তুলে ধরেন। 

সঠিক অনুচ্ছেদ শিরোনাম কোনটি?
titleA. ব্রিটিশ ভারতে রাজনীতি
titleB. পাকিস্তান আমলে রাজনীতি
titleC. শিক্ষা
titleD. ভারত বিভাগ ও স্বাধীন বাংলা
উত্তর: titleD
প্রতিভাধর কিশোর ক্রিকেটার হিসেবে বো ক্যাসনকে ২০০১ থেকে ২০০২ সময়কালে অস্ট্রেলিয়া অনূর্ধ্ব-১৯ দলের সদস্যরূপে যুব টেস্ট ও একদিনের খেলায় রাখা হয়। ২০০২ সালে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে অস্ট্রেলিয়ার বিজয়ে গুরুত্বপূর্ণ ভূমিকা রাখেন। ৬ খেলায় অংশ নিয়ে ১৫.০৮ গড়ে ১২ উইকেট দখল করেন। 

এছাড়াও, ২০০১ সালে পার্থ ও অ্যাডিলেডে সফরকারী শ্রীলঙ্কা অনূর্ধ্ব-১৯ ক্রিকেট দলের পক্ষে যুব টেস্টের অন্যতম সদস্য ছিলেন। এ সিরিজে অস্ট্রেলিয়া ৩-০ ব্যবধানে সিরিজ জয় করে ও ক্যাসন ১৭.৩৭ গড়ে ৮ উইকেট পান। ব্যক্তিগত সেরা বোলিং পরিসংখ্যান গড়েন ৫/৫২। ওয়েস্টার্ন অস্ট্রেলিয়ার পক্ষে কিশোরদের সকল স্তরে প্রতিনিধিত্ব করেছেন। ১৯৯৯ সালে দলের অনূর্ধ্ব-১৭ ও ২০০১ সালে অনূর্ধ্ব-১৯ দলে খেলেছেন। এছাড়াও তিনি অস্ট্রেলিয়ান ক্রিকেট একাডেমি থেকে একাধিক বিষয়ে স্নাতক ডিগ্রি লাভ করেছেন। ২০০১, ২০০২ ও ২০০৬ সালে একাডেমি দলের সদস্য ছিলেন।

সঠিক অনুচ্ছেদ শিরোনাম কোনটি?
titleA. দল পরিবর্তন
titleB. যুব ক্রিকেটে অংশগ্রহণ
titleC. প্রথম-শ্রেণীর ক্রিকেট
titleD. অবসর
উত্তর: titleB
২০১১ সালের ইউনেস্কোর রিপোর্টে মালয়েশিয়ার বিজ্ঞান শিক্ষায় ৪৮.১৯ শতাংশ মেয়ে শিক্ষার্থী দেখানো হয়েছে। গত তিন দশকে এই হার উল্লেখযোগ্য হারে বেড়েছে। একই সাথে কর্মক্ষেত্রে নারীর অংশগ্রহণ প্রায় ৯৫ শতাংশ বেড়েছে। মালয়েশিয়াতে কম্পিউটার ইন্ডাস্ট্রিতে প্রায় ৫০ শতাংশ পুরুষ কাজ করছে এবং স্টেম ক্ষেত্র পুরুষ নির্ভর। অপরদিকে ফার্মেসী বিভাগের ৭০ শতাংশ শিক্ষার্থী নারী। যদিও মাত্র ৩৬ শতাংশ নারী শিক্ষার্থী প্রকৌশলীবিদ্যায় অধ্যয়ণরত। অবশ্য ২০১১ এর সমীক্ষা মতে, বিজ্ঞান, প্রযুক্তি ও উদ্ভাবন গবেষণার ক্ষেত্রে ৪৯ শতাংশ পদ নারীদের দখলে।

সঠিক অনুচ্ছেদ শিরোনাম কোনটি?
titleA. আত্মবিশ্বাসের অভাব
titleB. অনুপ্রেরণাদায়ী উদাহরণের অভাব
titleC. মালয়েশিয়া
titleD. মেন্টরশিপ
উত্তর: titleC
শামীম জামান অভিনেতা ও পরিচালকের পাশাপাশি একজন প্রযোজকও। তার নিজের একটি প্রযোজনা প্রতিষ্ঠান রয়েছে। প্রতিষ্ঠানটির নাম হচ্ছে "শরৎ টেলিফিল্ম।" এই প্রতিষ্ঠান থেকে তৈরি করা উল্লেখযোগ্য নাটক হচ্ছে ‘গরু চোর’, ‘হাড়কিপটে’, ‘পত্রমিতালী’, ‘ওস্তাদজী’, ‘শিলবাড়ি’, ‘গরিবের বন্ধু’, ‘ছায়াবাজ’, ‘ভালবাসার গল্প’, ‘কতা দিল্যাম তো’, ‘লারনেড ম্যান’, ‘আলতা সুন্দরী’, ‘জামাইমেলা’, ‘জামান ম ল’, ‘আশা টকিজ’, ‘একদা বাঘের গলায় হাড় ফুটিলো’, ‘দুই টাকার বাহাদুরী’ ইত্যাদি।

সঠিক অনুচ্ছেদ শিরোনাম কোনটি?
titleA. প্রযোজক ও প্রযোজনা প্রতিষ্ঠান
titleB. কর্মক্ষেত্র
titleC. সঙ্গীত শিল্পী ও লেখক
titleD. অভিনয় জীবন
উত্তর: titleA
সুপ্রিয়া বিহার রাজ্যের রাজধানী পাটনায় জন্মগ্রহণ করেছিলেন। বিদ্যা মন্দির স্কুলে পড়াশোনা করার পরে তিনি কলকাতায় চলে আসেন এবং মেকানিকাল ইঞ্জিনিয়ারিংয়ের জন্য ইনস্টিটিউশন অব ইঞ্জিনিয়ার্স-এ যোগদান করেন, পরে তিনি ইন্ডিয়ান ইনস্টিটিউট অব অ্যারোনটিক্স-এ এয়ারক্রাফ্ট মেইনটেনেন্স ইঞ্জিনিয়ারিং পড়েন। মডেলিং পেশা এবং সুন্দরী প্রতিযোগিতা ছাড়াও ২০০৮ সালে অনুষ্ঠিত সিডব্লিউজেসি "(কেন্দ্রীয় পশ্চিম বিচার কেন্দ্র)" পরীক্ষায় তিনি সর্বভারতীয় প্রবেশিকায় শীর্ষস্থান অধিকারী ছিলেন। তিনি পদার্থবিজ্ঞানে স্নাতক সম্মান ডিগ্রী অর্জন করেছেন। এছাড়াও সুপ্রিয়া কত্থক নৃত্যে ডিপ্লোমা ডিগ্রী করেছেন যেমন তিনি ভারতের একজন চমৎকার কত্থক নৃত্যশিল্পী ছিলেন। 
সঠিক অনুচ্ছেদ শিরোনাম কোনটি?
titleA. সুন্দরী প্রতিযোগিতা
titleB. মিস ইন্টারন্যাশনাল ২০১৫
titleC. প্রাথমিক জীবন এবং শিক্ষা
titleD. কর্মজীবন
উত্তর: titleC
দুটি লাইনের প্রস্তাবিত বিনিময় হল পন্ডিত নেহেরু বাস স্টেশন (পিএনবিএস), একটি বাস স্টেশন যা বিজয়াবাদা শহরের দক্ষিণ পাশে অবস্থিত এবং কৃষ্ণ নদী বরাবর অবস্থিত।প্রস্তাবিত প্রথম লাইন পণ্ডিত নেহেরু বাস স্টেশন থেকে পেনারমালুরুইয়া মহাত্মা গান্ধী রোডের বন্দর রোড এবং পল্লী বিদ্যুৎ কেন্দ্রের দ্বিতীয় চালক নিদমানুরুভিয়ায় বিজয়ওয়াড রেলওয়ে স্টেশন থেকে এলুরু রোডের দ্বিতীয় অংশ।অমরাবতী (রাজ্য রাজধানী) একটি এক্সটেনশন একটি পরবর্তী পর্যায়ে প্রস্তাব করা হয়। এই প্রকল্প এক টাউন এলাকা পরিবেশন করে না, যেখানে বাণিজ্যিক এলাকা যেমন কে.আর. মার্কেট, ভাসট্রালা এবং কানাক দুর্গায়ার মন্দির অবস্থিত

সঠিক অনুচ্ছেদ শিরোনাম কোনটি?
titleA. ইতিহাস
titleB. নেটওয়ার্ক এবং রুট সূত্র
titleC. অর্থায়ন
titleD. পরিকল্পনা
উত্তর: titleB
বাংলাদেশ, ভারত, নেপাল, ভুটান, পাকিস্তান, শ্রীলঙ্কা, মিয়ানমার, থাইল্যান্ড, লাওস, ভিয়েতনাম, কম্বোডিয়া, ইন্দোনেশিয়া, ফিলিপাইন, চীন, তাইওয়ান ও জাপান লাল ঘুঘুর স্থায়ী আবাসস্থল। এদের অনেকসময় অনিয়মিত পরিযায়ী হিসেবে আশেপাশের দেশ আফগানিস্তান, ইরান, ওমান, কোরিয়া ও রাশিয়ায় দেখা যায়। লাল ঘুঘু সিঙ্গাপুরে অবমুক্ত করা হয়েছে। সংযুক্ত আরব আমিরাতেও পাখিটি দেখা গেছে, তবে এর উৎস সম্পর্কে নিশ্চিত হওয়া যায় নি। একসময় বিশ্বব্যাপী প্রচুর সংখ্যায় থাকলেও শিকারীদের কবলে পড়ে ও ঝোপ-জঙ্গল কমে যাওয়ায় বর্তমানে এদের সংখ্যাও কমে যাচ্ছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।

সঠিক অনুচ্ছেদ শিরোনাম কোনটি?
titleA. আচরণ
titleB. বিবরণ
titleC. প্রজনন
titleD. বিস্তৃতি
উত্তর: titleD
২০১৯ সালের ১০ জানুয়ারি "বীর"-এর চিত্রগ্রহণ শুরুর কথা থাকলেও, পরিচালক কাজী হায়াতের অসুস্থতার কারণে চলচ্চিত্রটির চিত্রগ্রহণ পিছিয়ে যায়। পরবর্তীতে, ১৫ জুলাই ঢাকার শ্রুতি স্টুডিও-তে "বীর" চলচ্চিত্রের মহরত অনুষ্ঠিত হয়। এরপর, এদিনই বিএফডিসিতে চলচ্চিত্রটির আনুষ্ঠানিক চিত্রগ্রহণ শুরু হয়। প্রথম ধাপে ১৮ জুলাই পর্যন্ত টানা তিনদিন শাকিব খান ও তাঁর বন্ধুর ছোটবেলার এবং বাবার চরিত্রের দৃশ্যগুলোর চিত্রধারণ করা হয়। শাকিব খানের চরিত্রের নাম অন্তু ও তার বন্ধুর চরিত্রের নাম মিরান। শাকিব খান তার চরিত্র রূপদানের প্রয়োজনে মানানসই মুখ অবয়ব তৈরী করতে প্রায় দেড়মাস সময় নেন। নতুন মুখ অবয়ব নিয়ে, এবছরের ২৮ নভেম্বর পূবাইলে দ্বিতীয় ধাপের চিত্রধারণে অংশগ্রহণ করেন তিনি। এরপর, ২ ডিসেম্বর দৃশ্যধারণে অংশগ্রহণ করেন শবনম বুবলি। দ্বিতীয় ধাপের দৃশ্যধারণে অংশ নেন শাকিব খান, শবনম বুবলি ও মিশা সওদাগরসহ অন্যান্য অভিনয়শিল্পীরা। পরে, ৭ ডিসেম্বর শুরু হয় চলচ্চিত্রটির সমাপনী মারপিট দৃশ্যের চিত্রধারণ।

২০১৯ সালে ২৮ ডিসেম্বর এটির প্রধান অভিনেতা শাকিব খান ঠাণ্ডা জ্বর ও গ্যাস্ট্রিক জনিত সমস্যার কারণে ঢাকার ল্যাবএইড হাসপাতালে ভর্তি হলে, দৃশ্য ধারণ স্থগিত থাকে।

২০২০ সালের ২৬ জানুয়ারি চিত্রগ্রহণ পরবর্তী সম্পাদনার মাধ্যমে চলচ্চিত্রর সম্পূর্ণ কাজ শেষ হয়।

সঠিক অনুচ্ছেদ শিরোনাম কোনটি?
titleA. চিত্রগ্রহণ
titleB. প্রচারণা
titleC. প্রযোজনা
titleD. বাজারজাতকরণ ও মুক্তি
উত্তর: titleA
কোম্পানী বিশেষত বহুজাতিক কোম্পানীগুলো তাদের পণ্যের প্রচার কার্যক্রমকে আরো গ্রহণযোগ্য, বিক্রয় বৃদ্ধি ও সুনাম বৃদ্ধিকল্পে সর্বসাধারণের কাছে আরো জনপ্রিয় করে তোলার লক্ষ্যে পুরস্কারপ্রাপ্ত কিংবা অতি জনপ্রিয় ব্যক্তিকে চুক্তির মাধ্যমে ব্রাণ্ড এম্বাসেডর হিসেবে বিজ্ঞাপন চিত্রে অংশগ্রহণ করায়। জার্মানির এডিডাস কোম্পানী শচীন তেণ্ডুলকারের সাথে চুক্তিপূর্বক বিজ্ঞাপন চিত্র তৈরী করে গণমাধ্যমে তাদের প্রচার কার্যক্রম চালায়। এছাড়াও, দেশের ভাবমূর্তিকে আরো বৃদ্ধি করার লক্ষ্যে জাতিসংঘের বিভিন্ন সংস্থাগুলো বিশ্বব্যাপী জনপ্রিয় ও গ্রহণযোগ্য ব্যক্তিকে বিপন্ন মানুষের সেবায় অগ্রসর হবার জন্য দেশবাসীসহ বিশ্ববাসীর কাছে তাদের অমিয় ও মহান বাণী পৌঁছে দেয়ার লক্ষ্যে শুভেচ্ছা দূত হিসেবে নিযুক্ত করে।

সঠিক অনুচ্ছেদ শিরোনাম কোনটি?
titleA. বিলাস দ্রব্য, অর্থ ও সনদ
titleB. বিজ্ঞাপন, শুভেচ্ছা দূত
titleC. নোবেল পুরস্কার
titleD. প্রতিক্রিয়া
উত্তর: titleB
বিশ্বব্যাপী বাল্যবিবাহের সর্বোচ্চ হার যে দেশগুলোতে বাংলাদেশ তার মধ্যে অন্যতম। প্রতি ৩টি বিয়ের ২টি হয় বাল্যবিবাহ। ২০০৫ সালের পরিসংখ্যান অনুযায়ী, সেসময়ের ২৫-২৯ বছর বয়সী নারীর মধ্যে ৪৯% এর বিয়ে হয়েছে ১৫ বছর বয়সে। "বিশ্বজুড়ে শিশুদের অবস্থা-২০০৯" এর রিপোর্ট অনুযায়ী, ২০-২৪ বছর বয়সী নারীদের ৬৩% -এর বিয়ে হয়েছে ১৮ বছর পূর্ণ হওয়ার আগেই। ২০০৮ সালের এক সমীক্ষা অনুযায়ী, গ্রামাঞ্চলে কোনো মেয়ের প্রতি বাড়তি বছর অবিবাহিত থাকার ফলে সে গড়ে ০.২২ বছর বাড়তি পায় শিক্ষা গ্রহণের জন্য। যত দেরীতে মেয়েদের বিয়ে হয়, তত তারা প্রতিরোধমমূলক স্বাস্থ্য সেবার সুযোগ পায়। অল্প বয়সে বিবাহিত মেয়েরা সাধারণত পরিবার পরিকল্পনা নিয়ে উদাসীন থাকে। এদের মধ্যে মাতৃ-মৃত্যুর হার বেশি এবং স্বামীর পরিবারে এদের অবস্থানও নিচে থাকে। বাংলাদেশে মেয়েদের বিবাহের সর্বনিম্ন বয়স ১৮ বছর ও ছেলেদের ২১ বছর, তবে সম্প্রতি ২০১৭ সালে বাল্যবিবাহ নিরোধক বিল পাশের মাধ্যমে বিশেষ ক্ষেত্রে আদালতের অনুমতি সাপেক্ষে ১৮ বছরের নিচে বিয়ের অনুমতি দেয়া হয়।

সঠিক অনুচ্ছেদ শিরোনাম কোনটি?
titleA. বাংলাদেশ
titleB. বেলজিয়াম
titleC. লিঙ্গভেদে
titleD. মেয়ে
উত্তর: titleA
রাঙ্গামাটি সদর উপজেলার সর্ব-পূর্বে বালুখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১০ কিলোমিটার। এ ইউনিয়নের পশ্চিমে জীবতলী ইউনিয়ন, মগবান ইউনিয়ন, কাপ্তাই হ্রদ ও রাঙ্গামাটি পৌরসভা; উত্তরে বন্দুকভাঙ্গা ইউনিয়ন ও বরকল উপজেলার সুবলং ইউনিয়ন; পূর্বে জুরাছড়ি উপজেলার বনযোগীছড়া ইউনিয়ন, জুরাছড়ি ইউনিয়ন ও মৈদং ইউনিয়ন এবং দক্ষিণে বিলাইছড়ি উপজেলার কেংড়াছড়ি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. শিক্ষা ব্যবস্থা
titleC. খাল ও নদী
titleD. হাট-বাজার
উত্তর: titleA